ગુજરાત, છત્તીસગઢ અને ઝારખંડ ઉપરાંત અન્ય આદિવાસી બહુમતી ધરાવતા વિસ્તારોમાં પોતાની જમીનને બચાવવા માટે અવાજ ઉઠાવવામાં આવતા આદિવાસીઓ અને ખેડૂતોને પોલીસ દ્વારા હેરાન કરવામાં આવ્યા, તેમનું શોષણ કરવામાં આવ્યું, ત્યાં સુધી કે કેટલીક વખત તેમને નકસલી કહીને ગોળીથી વીંધી નાંખવામાં આવ્યા, દંતેવાડા (છત્તીસગઢ)ના આદિવાસી શિક્ષિકા સોની સૂરી તેનું જીવતું જાગતું ઉદાહરણ છે. ડો. જ્યોત્સનાબેન યાજ્ઞિકે જણાવ્યું હતું કે બંધારણની મૂળ ભાવનાના પરિપ્રેક્ષ્યમાં બંધારણીય અધિકાર, અને અધિકારોની વાસ્તવિકતા વચ્ચે ઘણું અંતર ઊભું થયેલું છે જે બાબતને ઘનિષ્ઠ રીતે સમજવી અને તેનું અમલીકરણ થાય તે ઘણું મહત્ત્વનું અને અગત્યનું બની ગયું છે ત્યારે તે બાબતને વધુ ઊંડાણપૂર્વક સમજવા ખૂબ જ જરૂરી છે.